KOMMISSIONENS FORORDNING (EF) Nr. 1571/95 af 30. juni 1995 om ophævelse af forordning (EF) nr. 2027/94 om fastsættelse af referencepriser, (EØF) nr. 3418/88 om fastsættelse af referencepriserne franko grænse gældende ved indførsel af visse produkter fra vinsektoren fra den 1. september 1988, (EØF) nr. 1393/76 om fastsættelse af de nærmere bestemmelser for indførsel af produkter fra vinsektoren med oprindelse i visse tredjelande, (EØF) nr. 701/84 om fastsættelse af udligningsafgifterne i vinsektoren og (EØF) nr. 333/88 om undladelse af opkrævning af en udligningsafgift ved indførsel af vin, der har oprindelse i eller kommer fra visse tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 52, stk. 3, og

ud fra følgende betragtninger:

Referenceprisen for produktionsåret 1994/95 er fastsat ved Kommissionens forordning (EF) nr. 2027/94 (3), senest ændret ved forordning (EF) nr. 404/95 (4), og referencepriserne franko grænse, der gælder ved indførsel af visse vinprodukter, er fastsat ved Kommissionens forordning (EØF) nr. 3418/88 (5), senest ændret ved forordning (EF) nr. 404/95; som følge af de aftaler, som er indgået under de multilaterale handelsforhandlinger i Uruguay-rundens regi, bør de pågældende forordninger ophæves fra den 1. juli 1995; ophævelsen gælder dog først fra den 1. september 1995, for så vidt angår produkter henhørende under KN-kode 2009 60, 2204 30 92, 2204 30 94, 2204 30 96 og 2204 30 98 (koncentreret eller ikke-koncentreret druesaft (herunder druemost));

de nærmere bestemmelser for indførsel af produkter fra vinsektoren med oprindelse i visse tredjelande er fastsat i Kommissionens forordning (EØF) nr. 1393/76 (6), senest ændret ved forordning (EØF) nr. 2192/93 (7); i forordning (EØF) nr. 701/84 (8) og (EØF) nr. 333/88 (9) er der henholdsvis fastsat udligningsafgifter i vinsektoren og undladelse af opkrævning af en udligningsafgift ved indførsel af vin, der har oprindelse i eller kommer fra visse tredjelande; de pågældende forordninger bør ophæves af samme grund og på ovennævnte vilkår;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

1. Forordning (EF) nr. 2027/94, (EØF) nr. 3418/88, (EØF) nr. 1393/76, (EØF) nr. 701/84 og (EØF) nr. 333/88 ophæves med virkning fra den 1. juli 1995.

2. For produkter henhørende under KN-kode 2009 60, 2204 30 92, 2204 30 94, 2204 30 96 og 2204 30 98: koncentreret eller ikke-koncentreret druesaft (herunder druemost) får ophævelsen dog først virkning fra den 1. september 1995.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Artikel 1, stk. 1, anvendes fra den 1. juli 1995, og artikel 1, stk. 2, anvendes fra den 1. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 23. 7. 1987, s. 1.

(2) EFT nr. L 349 af 31. 12. 1994, s. 105.

(3) EFT nr. L 206 af 9. 8. 1994, s. 3.

(4) EFT nr. L 44 af 28. 2. 1995, s. 6.

(5) EFT nr. L 301 af 4. 11. 1988, s. 10.

(6) EFT nr. L 157 af 18. 6. 1976, s. 20.

(7) EFT nr. L 196 af 5. 8. 1993, s. 19.

(8) EFT nr. L 74 af 17. 3. 1984, s. 34.

(9) EFT nr. L 33 af 5. 2. 1988, s. 15.